Nervatnet (Fauske)

Nervatnet (også kalt Nedrevatnet) er en innsjø nederst i Sulitjelmavassdraget i Fauske kommune i Nordland. Vatnet ligger på havnivå, og er således en poll, forbundet med sjøen gjennom den 250 meter lange Finneidstraumen. Langs vatnet ligger Vatenbygda. I nordvest ligger tettstedet Finneid.

Nedrevatnet er forbundet med Øvervatnet via Hjemgamstraumen. I årene 1892 til 1954 var Nedrevatnet en viktig kommunikasjonsvei for dampskipene mellom Sjønstå og Finneid i forbindelse med gruvevirksomheten i Sulitjelma. Om vinteren gikk imidlertid transporten av personer og kobber på vei gjennom Vatenbygda.

Fylkesvei 830, Europavei 6 og Nordlandsbanen går langs vatnet.

Vatnet er meget sterkt forurenset av avrenning fra den tidligere gruvevirksomheten i Sulitjelma.

 Referanser 
Fauske bygdebok 1990 - Anne Britt Leifset: komunikasjonen mellom Sulitjelma og Finneid. Særoppgave fra Fauske gymnas 1975.

NRK Nordland 15.12.2012

Kategori:Innsjøer i Fauske